Държавен вестник, бр. 70, 2014 г., стр. 21

БРОЙ  70	
Д Ъ Р Ж А В Е Н  В Е С Т Н И К 	
СТР.  21  
2. поставя печата на РИОСВ на всяка стра­
ница от инвентаризационния формуляр по 
чл. 6, ал. 2 и от списъка по чл. 7, ал. 1, т. 2; 
3. в случай на констатирани несъответствия 
в данните от инвентаризационния формуляр 
по чл. 6, ал. 2 и в списъка по чл. 7, ал. 1, т. 2 
длъжностното лице по ал. 1 съставя конста­
тивни протоколи съгласно чл. 155 ЗООС. 
(3) Един екземпляр от инвентаризаци­
онния формуляр и от списъка по ал. 2, т. 2 
се връща на притежателя на оборудването, 
съдържащо ПХБ.
(4) Вторият екземпляр от инвентаризаци­
онния формуляр и от списъка се съхранява 
в РИОСВ.
(5) Третият екземпляр от инвентаризацион­
ния формуляр се изпраща в Министерството 
на околната среда и водите (МОСВ). 
(6) Алинеи 1 – 5 се прилагат и когато се 
представят актуализирани инвентаризацион­
ни формуляри по чл. 12, ал. 2, 4, ал. 5, т. 1 и 
ал. 7, като в тези случаи се запазва инвента­
ризационният номер по ал. 2, т. 1.
(7) Извън случаите по ал. 6 при промяна 
в данните на вече представения инвентари­
зационен формуляр се представя актуализи­
ран формуляр, като в тези случаи се запазва 
инвентаризационният номер по ал. 2, т. 1.
Раздел II
Изисквания за реда и начина за маркиране 
на оборудване, съдържащо ПХБ
Чл. 10. (1) Притежателите на инвентари­
зираното оборудване, съдържащо ПХБ, са 
длъжни в едномесечен срок от получаване 
на инвентаризационния формуляр с вписан 
инвентаризационен номер да извършат мар­
киране с табели върху:
1. оборудването съгласно приложение № 3;
2. вратите на помещенията, в които се на­
мира оборудването, съгласно приложение № 4.
(2) Оборудване, което съдържа между 
0,05 % масови (500 mg/kg) и 0,005 % масови 
(50 mg/kg) ПХБ, се маркира с табела съгласно 
приложение № 5.
(3) Притежателите на трансформатори, 
съдържащи ПХБ, които са почистени при 
условията на чл. 12, ал. 1, заменят табелите 
по ал. 1, т. 1 с табели по образец съгласно 
приложение № 6, в случай че след почист­
ването съдържанието на ПХБ в работната 
течност е под 0,05 % масови.
(4) Табелите по ал. 1, 2 и 3 трябва да от­
говарят на следните изисквания:
1. да са фиксирани неподвижно върху 
оборудването, съдържащо ПХБ, както и на 
вратите на помещенията, в които се намира 
оборудването;
2. да са изработени от емайлирана ламарина 
с размер не по-малък от 148 х 297 милиметра;
3. надписът върху табелата да е релефен.
Г л а в а  т р е т а
ИЗИСКВАНИЯ ЗА ПОЧИСТВАНЕ НА ОБО­
РУДВАНЕ, СЪДЪРЖАЩО ПХБ, И ЗА ТРЕ­
ТИРАНЕ И ТРАНСПОРТИРАНЕ НА ОТПА­
ДЪЦИ, СЪДЪРЖАЩИ ПХБ
Чл. 11. (1) Притежателите на отпадъци, 
съдържащи ПХБ, са длъжни да предприемат 
действия за тяхното обезвреждане.
(2) Притежателите на инвентаризирано 
оборудване, съдържащо ПХБ, са длъжни 
да го почистят или демонтират в срок до 
три месеца след установяване на наличието 
му. В случаите, когато няма да се извършва 
почистване, демонтираното оборудване се 
предава за обезвреждане до една година от 
извършване на инвентаризацията.
(3) Притежателите на трансформатори с 
обем над 5 dm3 и с концентрация на ПХБ 
в работната течност над 0,05 % масови ги 
почистват съгласно изискванията на чл. 12, 
ал. 1 или ги обезвреждат в срока по ал. 2.
(4) Притежателите на трансформатори с 
обем над 5 dm3 и с концентрация на ПХБ 
в работната течност между 0,005 и 0,05 % 
масови ги почистват съгласно изискванията 
на чл. 12, ал. 1, т. 2 и 3 или ги обезвреждат 
след изтичане на експлоатационния им срок.
(5) Притежателите на трансформатори по 
ал. 3 и 4 могат да ги експлоатират само при 
спазване на следните условия:
1. трансформаторите са в добро техническо 
състояние и нямат течове;
2. работната течност, съдържаща ПХБ, 
отговаря на техническите изисквания за 
нормална експлоатация на трансформатора.
(6) Изискванията за техническото състояние 
и за нормалната експлоатация на трансфор­
матора по ал. 5 са в съответствие с Наредба 
№ 9 от 2004 г. за техническата експлоатация 
на електрически централи и мрежи (ДВ, 
бр. 72 от 2004 г.).
(7) Притежатели на оборудване, съдържа­
що ПХБ с обем под 5 dm3 и концентрация на 
ПХБ в работната течност между 0,005 и 0,05 % 
масови, ги почистват или ги обезвреждат след 
изтичане на експлоатационния им срок.
Чл. 12. (1) Почистването на трансформатори 
с концентрация на ПХБ в работната течност 
над 0,05 % масови се извършва при спазване 
на следните условия:
1. намаляване съдържанието на ПХБ до 
постигане концентрация на ПХБ в работната 
течност под 0,05 % масови и при възмож­
ност – до 0,005 % масови;
2. заместващият флуид да не съдържа ПХБ 
и да представлява значително по-малък риск 
за човешкото здраве и околната среда;
3. смяната на флуида да не възпрепятства 
по-нататъшното обезвреждане на ПХБ.